钦定古今图书集成/理学汇编/字学典/第079卷 > 《跋李忠州家诸帖》前人
## 钦定古今图书集成/理学汇编/字学典/第079卷 > 《跋李忠州家诸帖》前人

郡人李君禨伯仲视予，以其家藏群公碑志书帖，知
忠州使君之节概，才略绝人如此，而年未及老，乃能
一旦飘然谢事而归，其识远而虑深矣。刘忠定公题
其碑阴，至以侪于欧、范二公之列，岂徒取夫一节之
高而已哉？其子晋江大夫，又以文字追逐一时名胜
之闲，盛见称许。虽不幸未究其实以死，然视世之苟
“贱贪鄙而泯没于无闻者，则有闲矣。”读之三叹，欲刻
之石以视邦人，而迫去不果，乃书其后而归之。恕齐
之说，唯邹忠公为详实，然其卒章亦不能无可疑者。
习俗之溺人如此，吁！可畏哉！黄太史所论读书贵精
者，切中学者之病，惜其手帖之不存也。新安朱熹书。